《次始祖唐御史文江公游囊山韵》
明代·黄廷用

古寺荒烟重，溪流脉脉斜。红花冲暮雨，白露点晴沙。

慧窟犹唐月，禅心似汉花。谁期千载下，依旧属吾家。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。